《张玉轩南园》
宋代·朱南杰

南园不与昔时同，绵亘规模十里通。万石倚山如踞虎，一亭跨里似垂虹。

虚堂旧占梅边月，曲径新添竹外风。诗料满前吟不尽，主人樽酒未应空。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧里县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。